Resep: Bobotieburgers | Maroela Media
1 dik sny witbrood, korsies afgesny
10 gedroogde appelkose, in kookwater geweek vir 30 minute
Verhit die olie en soteer die ui daarin tot sag. Voeg die kerriepoeier by en braai verder tot geurig. Verwyder van die hitte.
Plaas die maalvleis in 'n groot mengbak. Meng die ui-en-kerriemengsel daarby in. Geur deeglik met sout en peper. Druk die melk uit die brood met jou hande – behou die melk. Voeg die sagte brood by die maalvleis. Meng deur.
Haal die appelkose uit die water en kap fyn. Voeg dit by die maalvleis. Meng die eier by die behoue melk in en voeg saam met die suurlemoenskil en -sap by die vleismengsel. Meng deur.
Maak jou hande nat en vorm dan 12 burgerpatties uit die maalvleis. Plaas dit op 'n bakplaat en sit dit in die yskas vir sowat 30 minute voordat jy dit braai. Spuit die braairooster met kleefwerende kossproei en braai die patties vir 8-10 minute aan die een kant. Draai dit om en braai vir nog 7 minute aan die ander kant.
Sit voor op broodrolletjies saam met gebraaide uie, skywe tamatie en Mrs Ball's-blatjang bo-op die burgerpatties.